**Kilpailutiedote**

**MT-Team ry. / Merjan Talli / With Hevoset Oy, 5.12.2020**

Tervetuloa kilpailemaan Ratsastusseura MT-Team ry:n järjestämiin koulu- ja estekilpailuihin. Pyydämme huomioimaan, että kilpailut ovat poikkeusajan ratsastuskilpailu ja jokaisen kilpailijan, hevosenhoitajan ja toimihenkilön vastuulla on, että toimimme vastuullisesti ja viranomaisten ohjeiden mukaan.

Kilpailun aikataulu pyrittiin suunnittelemaan väljäksi, jotta kilpailupaikalla on mahdollisimman vähän henkilöitä yhtä aikaa. Pyydämme teitä saapumaan riittävän ajoissa ennen luokkanne rataan tutustumista, mutta kuitenkin välttämään turhaa oleskelua alueella.

Lähdönvarmistusta ei tarvitse tehdä seuratason luokissa (luokat 2, 5, 6,7) Luokkien 1, 3 ja 4 osallistumismaksut tulee suorittaa Ratsastajatuvassa sijaitsevassa kansliassa ennen luokkien alkua.

**Kilpailupaikalle ei pidä tulla sairaana, ei edes lievin oirein!** Viranomaisten karanteenisuosituksia ja-määräyksiä tulee noudattaa.

Huomioidaan tarkasti käsien pesuun ja desinfiointiin, yskimiseen, aivastamiseen sekä niistämiseen liittyvät hygieniaohjeet.

Kilpailualueella pyritään noudattamaan vähintään 1-2 metrin turvavälejä. Turhia lähikontakteja vältetään ja kasvomaskin käyttöä suositellaan koko kilpailualueella

**Ratsastajatuvassa, kansliassa ja puffassa asioidessa sekä maneesissa edellytetään kasvomaskin käyttöä.** Ratsastettaessa kasvomaskia ei tarvitse käyttää.

Esinepalkinnot sijoittuneille luokissa 1, 2, 5-7. Luokkien 3 ja 4 osallistujaruusukkeet jaetaan heti suorituksen jälkeen. Muiden luokkien palkintojenjakoon kutsutaan luokan 3 parasta. Palkintojenjaossa ei kättelyä. Muut sijoittuneet voivat hakea ruusukkeensa kilpailukansliasta, josta saa myös sijoittuneiden esinepalkinnot.

Käytetään ainoastaan omia välineitä. Pidetään hanskat kädessä. Turhaa liikkumista ja oleskelua alueella, erityisesti maneesissa, vältetään. HEVOSTEN KULKUPORTILLE EI SAA KOKOONTUA!

Varaathan hevosellesi mukaan mm. omat juomavedet ja muu tarpeellinen, jotta talliin ei tule ylimääräistä kulkua.

**Mikäli sinulla todetaan koronavirustartunta kilpailun jälkeen, ilmoita asiasta välittömästi kilpailunjärjestäjälle.** Suosittelemme kaikille Koronavilkku-sovelluksen käyttöä.

Noudatetaan ja sovelletaan SRL:n korona-ajan kilpailutoiminnan ohjeita: <https://www.ratsastus.fi/kilpailu-ja-valmennus/korona-ajan-ohjeet/>

Noudatetaan viranomaisten antamia ohjeita koronavirustartuntojen ehkäisemiseksi: [https://minedu.fi/documents/1410845/22330894/Ohje+yleis%C3%B6tilaisuuksiin%2C+yleisiin+kokoontumisiin+ja+julkisten+tilojen+k%C3%A4ytt%C3%B6%C3%B6n.pdf/2b13eaca-ab49-9dda-3edf-65cb22fb65ac/Ohje+yleis%C3%B6tilaisuuksiin%2C+yleisiin+kokoontumisiin+ja+julkisten+tilojen+k%C3%A4ytt%C3%B6%C3%B6n.pdf?version=1.0&t=1589797363000](https://minedu.fi/documents/1410845/22330894/Ohje%2Byleis%C3%B6tilaisuuksiin%2C%2Byleisiin%2Bkokoontumisiin%2Bja%2Bjulkisten%2Btilojen%2Bk%C3%A4ytt%C3%B6%C3%B6n.pdf/2b13eaca-ab49-9dda-3edf-65cb22fb65ac/Ohje%2Byleis%C3%B6tilaisuuksiin%2C%2Byleisiin%2Bkokoontumisiin%2Bja%2Bjulkisten%2Btilojen%2Bk%C3%A4ytt%C3%B6%C3%B6n.pdf?version=1.0&t=1589797363000)